**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „Vladimir Nazor“, Sveti Ilija**

42214 Sv. Ilija, Školska 7

*tel./fax.* 042/734-210

e-adresa: skola@os-vnazor-svetiilija.skole.hr

Sv. Ilija, 18. listopada 2021.

**POZIV NA VREDNOVANJE KANDIDATA ZA RADNO MJESTO**

**UČITELJ/UČITELJICA RAZREDNE NASTAVE**

**– RADNI ODNOS NA ODREĐENO PUNO RADNO VRIJEME –**

Poštovani kandidati,

obavješćujemo vas kako će se vrednovanje kandidata koji su poslali zamolbe za radno mjesto učitelja/učiteljice razredne nastave – radni odnos na određeno radno vrijeme, temeljem natječaja od 05. listopada 2021. godine održati prema sljedećim odrednicama:

 **I. Način vrednovanja**

Vrednovanje će se održati u obliku **razgovora s kandidatima**, odnosno usmenim vrednovanjem i procjenom, kojemu pristupaju svi kandidati čije su prijave na natječaj pravodobne i potpune te udovoljavaju formalnopravnim uvjetima.

Kandidati čije prijave nisu potpune i ne zadovoljavaju formalnopravne uvjete za pristup postupku vrednovanja, bit će o tome obaviješteni e-poštom.

 **II. Vrijeme i mjesto vrednovanja**

1. Razgovor s kandidatima održat će se u prostorima škole dana 22. listopada 2021. prema sljedećemu rasporedu:

|  |  |
| --- | --- |
| **VRIJEME****VREDNOVANJA** | **KANDIDATI ČIJE PREZIME****POČINJE SLOVOM** |
| 9,00 | A - K |
| 9,30 | M-Ž |

2. Svi su kandidati obvezni doći 10 minuta prije početka ispitivanja, kako bi se obavili formalnopravni i epidemiološki postupci.

3. Svi su kandidati obvezni doći na vrednovanje s osobnom iskaznicom.

4. Kandidat koji ne pristupi vrednovanju u navedenome vremenu ili pristupi nakon vremena određenoga za početak vrednovanja, više se ne smatra kandidatom u postupku.

 **III. Zaštitne epidemiološke mjere**

1. Vrednovanje će se održati sukladno epidemiološkim mjerama u prostoru u kojemu svaki sudionik ima osiguran propisani razmak od ostalih sudionika u procesu vrednovanja.

2. Svaki kandidat obvezan je nositi zaštitnu masku tijekom vremena ispitivanja.

3. Svakome kandidatu bit će prije pristupanja vrednovanju izmjerena tjelesna temperatura te će proći dezinfekcijske mjere.

 **IV. Obavješćivanje o rezultatima natječaja**

Odluku o kandidatu za kojega se traži prethodna suglasnost Školskoga odbora donosi ravnateljica škole na temelju rang-liste kandidata koju sastavlja Povjerenstvo za procjenu i vrednovanje kandidata.

Rezultati natječaja bit će objavljeni na školskim mrežnim stranicama u roku od 8 dana od dana davanja suglasnosti Školskoga odbora ravnateljici za zapošljavanje odabranoga kandidata.

 **V. Izvori za pripremanje kandidata za vrednovanje**

**1. Opći dio**

* Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19 i 64/20)

**2. Posebni dio**

* Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine broj: 112/10. i 82/19.)
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj: 24/15.)
* Protokol o postupanju u slučaju nasilja među djecom i mladima
* Kurikuli za 1. – 4. razred osnovne škole

Napomena: *Svi pojmovi koji su u tekstu ovoga poziva napisani u muškome rodu, jednako pokrivaju oba spola.*

**Povjerenstvo za procjenu i vrednovanje kandidata**